Fenomen

Fenomen er en sanselig observerbar forekomst av noe som skjer eller manifesterer seg selv. Konseptet brukes innen filosofi, naturvitenskap, sosiologi og populærkultur med litt ulik betydning.

Etymologi
Ordet kommer fra greske φαινόμενον (phainomenon) som kommer fra verbet φαίνω, som betyr «å skinne» eller «å oppstå».https://en.wiktionary.org/wiki/%CF%86%CE%B1%CE%AF%CE%BD%CF%89

Filosofi
Et fenomen tar, innen filosofien, utgangspunkt i subjektivisme da det kun opptrer for sansene og er basert på skjønn. Immanuel Kant argumenterte for at empiriske data bare kan skaffes gjennom fenomener og vår opplevelse av fenomenene knyttet til et objekt, ikke objektet selv.https://en.wikisource.org/wiki/Kant%27s_Inaugural_Dissertation_of_1770

Naturvitenskap
Innen naturvitenskap brukes fenomen om observerbare effekter av hendelser i naturen. Naturvitenskap utforsker og forvalter kunnskap om naturlige fenomener.https://snl.no/naturvitenskap En fyrstikk som tennes og lager en flamme er et fenomen som kan observeres og utforskes naturvitenskapelig. En måneformørkelse eller venuspassasje er eksempler på astronomiske fenomener. Newtons vugge eller en dobbel pendel kan demonstrere mekaniske fenomener som skyldes bevaring av bevegelsesenergi og overføring av krefter. Fenomenet i Hessdalen er et, til nå, uforklarlig lysfenomen som oppstår i Hessdalen i Holtålen kommune, og har vært studert jevnlig siden 1984.https://www.nrk.no/trondelag/na-har-ogsa-forskerne-sett-lyset-i-hessdalen-1.13136328

Sosiale fenomener
En sosial gruppe som oppfører seg på en spesiell måte kalles også et fenomen. Maur som svermer samme dag kan kalles et fenomen, og mennesker som endrer oppførsel i en spesiell sammenheng, som på en konsert, i møte med en traumatisk hendelse, eller som følge av nye trender. Pokémon Go ble omtalt som et globalt fenomen https://snl.no/Pok%C3%A9mon_Go og førte til fenomenet at mennesker gikk rundt i bygater og parker mens de stirret på sine smarttelefoner.

Ordet fenomen, eller fenomenal, blir også brukt til å betegne en enestående eller usedvanlig person, ting eller hendelse.

I dagligtale brukes fenomen om noe høyst uvanlig som skjer.https://snl.no/fenomen

 Referanser 


Kategori:Filosofi
Kategori:Vitenskap
Kategori:Dimensjon
Kategori:Grunnleggende konsepter i metafysikk